**Transnistria, 1992**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lui Petru Soltan

Albine cu aripi

Pârjolite de foc,

Căzute ca gloanţele pe jos

Sălbăticeşte mierea

În floarea salcâmului.

Braţe retezate

Zbătându-se prin iarba

Înroşită de sânge.

Sălbăticeşte lacrima

În ochii bărbaţilor.

Pe celălalt mal

Caracatiţa roşiei stele

Încolăcind şi prag, şi litera

Şi leagăn.

Sălbăticeşte drumul

Spre casa măicuţei.